description: Главният прокурор обяви война на съдилищата в София

title: Защо протестират съдиите

maintext:
1
2
3 Протестът на съдиите отпреди година беше заради орязаната от ГЕРБ съдебна реформа
© Надежда Чипева
1
2
3 Главният прокурор Сотир Цацаров е инициатор на атаката
© Анелия Николова
1
2
3 Каролина Неделчева, член на дисциплинарната комисия
© Георги Кожухаров
*Само за една седмица ВСС атакува на три пъти софийските съдилища по искане на обвинител №1.
*Атаката е без прецедент и е насочена към магистрати, които се противопоставят на волята на Цацаров и мнозинството в съдебния съвет.
*За втори път магистрати излизат на протест заради действията на мнозинството във Висшия съдебен съвет
Галя Георгиева, председател на дисциплинарната комисия
Фотограф: Надежда Чипева
Теодора Точкова, главен съдебен инспектор
Фотограф: Надежда Чипева
Как да забавиш дело без да те хванат
Преследването на съдии за забавени мотиви далеч не е новост и беше любим похват на предишния главен инспектор Ана Караиванова, която също реши да започне офанзива срещу районния съд преди години.
Действително, забавянето на делата е сериозен проблем за потребителите на правосъдие, но бавното изписване на мотивите е най-незначителният елемент от него. Той обаче е най-лесен за хващане при проверка и негова жертва падат съдии, които или са натоварени, или не могат да управляват добре работата си.
Това, което се случва, е, че процесът минава сравнително бързо, делото е обявено за решено и на негово място влиза ново, което съдията трябва да разгледа, като в същото време му остава ангажиментът да напише мотивите по първото. Така в един момент той се затлачва (през един съдия в СРС минават по 800 дела годишно) и става лесна жертва за подобна проверка. За сравнение - общият брой дела, които са разгледали Теодора Точкова (главен инспектор ) и Галя Георгиева (председател на дисциплинарната комисия) за последните си четири години като съдии е по-малко от половината дела, разпределени на един районен съдия като Мирослава Тодорова само за една година (за 2015 г. тя е решила 814 дела).
При проверките за забавените дела ИВСС не взима предвид критериите за натовареност, които ВСС прие преди една година, разказа Калин Калпакчиев.
Ако са недоброжелателни, съдиите имат поне два начина да не попадат в ситуация на забава. Нито един от тях не е в полза на страните по делата. Единият е, когато просто претупат казуса, без да се вълнуват от това дали решението им няма да бъде отменено от горната инстанция, която, разбира се, може да направи същото.
Другият е да не бързат с решаването на делото - години, през които се провеждат десетки съдебни заседания. Делото се води висящо, т.е. на негово място не влиза ново.
Бавното правосъдие не е нещо, което виждаме само в съда.
Така например, във възражението си, Мирослава Тодорова дава пример с дело, което е разглеждала и по което досъдебното производство е продължило над 10 години. Всъщност прокурорите имат начин формално винаги да са в срок, използвайки вратичка в закона, която им позволява да спират на измислено основание едно дело, а след това веднага да го възобновяват - и тогава започва да тече нов срок.
В България съдийските протести не са често срещано явление. Такъв имаше преди година, когато парламентът отхвърли голяма част от предложенията за съдебна реформа. Преди четири години и половина магистрати и юристи се събраха пред сградата на Висшия съдебен съвет (ВСС), заради безпринципното решение да бъде уволнена председателката на Съюза на съдиите Мирослава Тодорова.Този петък магистратите ще излязат отново протест. Този път поводът е откритата война, която ръководителят на държавното обвинение Сотир Цацаров обяви на двете най-големи съдилища в страната - Софийския районен (СРС) и Софийският градски съд (СГС).Тези две ключови институции отдавна са припознавани като основен враг - както от главния прокурор, така и от прилежащото му мнозинство в двете колегии на съвета. Причината е, че в тях има концентрация на магистрати, които открито критикуват работата на кадровиците на Темида и се противопоставят на опитите на Цацаров да моделира съда по свое виждане.Именно по инициатива на главния прокурор започнаха две проверки в тези съдилища, а срещу бившия председател на Съюза на съдиите Мирослава Тодорова беше образувано дисциплинарно производство.Случилото се през тази седмица стана причина председателят на СРС Методи Лалов да обяви протест пред сградата на ВСС, като очакванията са, че вълната от протести ще обхване и други съдилища.Моментът, в който се случва офанзивата срещу съда, очевидната ѝ безпринципност и фактът, че тя е подготвяна отдавна, показват, че далеч не се цели подобряване на правосъдието, а саморазправа с неудобните.Подходът е еднакъв и по същество представлява гонене по устав - дали магистратите са написали мотивите по делата си в срок. Тъй като СРС и СГС са най-натоварени, а ВСС просто отказва да се заемат с проблемите в тях, столичните съдии са заложници на голямата си натовареност, тъй като за тях става практически невъзможно да спазват сроковете, записани в закона.Акцията се провежда с участието на три институции - главния прокурор, Инспектората към ВСС (ИВСС) и близкото до Цацаров мнозинство в кадровия орган на съдебната власт (ВСС), които взаимно си подават топката.Както често става, за случващото се публиката разбра преди месец от съобщение на пресцентъра на държавното обвинение - че главният прокурор е изпратил "обобщени данни за всички незавършени наказателни производства" в СРС и СГС, "по които разглеждането в съда е продължило повече от две години".Въпреки, че в прессъобщението се говори в сегашно време, материалите са били изпратени на ВСС няколко седмици по-рано. Причината "новината" да бъде задържана може да се търси в това, че нейното оповестяване съвпада с посещението на две групи от експерти, които наблюдават съдебната система - заключителната мисия на прокурорите от различни страни в ЕС, които ще изготвят одит на държавното обвинение, както и мисията на ЕК, която подготвя очаквания през януари мониторингов доклад.В съобщението до медиите прокуратурата твърдеше, че "информацията, предоставена на съдийската колегия, обхваща 40 наказателни дела в СГС и 342 наказателни дела в СРС" , по които са били установени сериозни забавяния. Проверката е била разпоредена на районния и градския прокурор на София лично от Цацаров месец по-рано.Петър Белчев (СРП) и Емилия Русинова (СГП) са изготвили справките, които впоследствие главният прокурор е препратил на дисциплинарната комисия на съдийската колегия на съвета, доминирана от представители на близкото до главния прокурор мнозинство и чиито председател е един от най-верните му в съвета - пловдивската съдийка Галя Георгиева.Ръководената от нея комисия взима решение да изпрати справките до началниците на СРС и СГС. Те действително ги получават, но чак следващата седмица - няколко часа след като прокуратурата е изпратила съобщението си до медиите.Председателят на градския съд Калоян Топалов разпорежда незабавна проверка на прокурорската справка, при която се разбира, че държавното обвинение е изнесло редица неверни данни. Последва открита кореспонденция на Топалов с градския прокурор Русинова, в която съмненията за тенденциозност на констатациите се потвърди.Ръководителят на районният съд Методи Лалов призна пред "Капитал", че все още не е успял да провери списъка на прокуратурата, като уточни, че със задачата са ангажирани 10 магистрати, които четат делата, за да се разбере дали изнесените от държавното обвинение отговарят на истината.Въпреки тези разминавания, във вторник съдийската колегия на ВСС възложи на Инспектората да започне проверка на СРС и СГС."Прокуратурата се активизира предимно в моменти на безвластие, при смяна на правителства и управляващи. Очевидно целта на тези проверки е конкретен съд и конкретни съдии, защото за други проверките и дисциплинарните производства за фрапантни нарушения се точат с години, и то с абсолютно неоснователни мотиви. И какъв сигнал се дава по този начин на магистратите - да бъдат послушни, да не ходят в Софийски градски съд или ако отидат да се разграничат от колегите си и преди да направят каквото и да било, да питат и да си мълчат", коментира от своя страна пред "Дневник" председателят на СГС Калоян Топалов.С това устремът на крилото на главния прокурор в съдийската колегия не приключи. Като извънредна точка в дневния ред на заседанието във вторник, отново по инициатива на дисциплинарната комисия, беше внесено предложение да се образува дисциплинарно производство срещу Мирослава Тодорова.Решението за това е взето по-рано сутринта на извънредно заседание, на което присъстват трима от петимата членове на комисията. Обяснението за това бързане е, че изтичат сроковете за образуване на дисциплинарно производство срещу Тодорова.Иначе проверката на ИВСС срещу нея започва по сигнал на Сотир Цацаров. Причината е забавено с три седмици произнасяне по искане на прокурора от Софийската градска прокуратура Дойчо Тарев за разкриване на банкова тайна по предварителна проверка, която видно от номера и - 11/2015 г. е била образувана поне година и половина по-рано. По закон това трябва да стане до 24 часа, срок, който не винаги се спазва, защото досъдебните производства, с които магистратите трябва да се запознаят, са обемни.В рамките на тази проверка Мирослава Тодорова подава две възражения, в които описва натовареността си, а именно, че е решила 814 дела само за 2015 г.Именно те карат съдебните инспектори да решат да започнат цялостна ревизия на работата ѝ в СРС, където тя е понижена заради по-старо наказание.С нея се захваща бившият прокурор Мария Нейкова, избрана за инспектор като номинация на "Патриотичния фронт". Само за няколко дни тя установява, че по 229 дела съдия Тодорова е написала мотивите за срок по-дълъг от предвидени в закона - т.е. повече от един месец след като е решила делото.По всяка вероятност подобно дисциплинарно производство ще бъде предложено и срещу бившия заместник на правосъдния министър Христо Иванов - районния съдия Петко Петков, който многократно открито е критикувал мнозинството в съвета и работата на главния прокурор. Проверката срещу него е също по инициатива на Цацаров.В ИВСС отговориха, че за последните три години не са получавали други сигнали от Сотир Цацаров освен тези срещу съдиите Тодорова и Петков.Главният прокурор не е информирал инспектората за работата на държавните обвинители.В четвъртък от пресцентърът на прокуратурата съобщиха, че главният прокурор е поискал образуване на дисциплинарни производства срещу двама прокурори и един следовател. Няколко часа по-рано, на заседанието на съдебния съвет, той даде да се разбере, че не Инспекторатът към ВСС ще се занимава с държавното обвинение, а подчиненият нему инспекторат в прокуратурата: "Не натрапвайте тезата за война на прокуратурата със съда. Малко повече време от вас съм бил съдия, за да знам как да бъде уважаван съдът. Като главен прокурор не мога да допусна забавяне на наказателно производство. А за това, което правя вътре в прокуратурата – там има инспекторат, който проверява".От статистиката на ВСС се вижда, че откакто е назначена за главен инспектор през април 2015 г., Теодора Точкова е внесла общо 11 предложения за образуване на дисциплинарни дела. Всички те са срещу съдии от София. Това може да означава две неща - или в единната прокуратура и всъдилищата от провинцията няма никакви проблеми, или, че институцията действа преднамерено и под команда на главния прокурор.Ето защо в сряда най-голямата магистратска организация в България - Съюзът на съдиите, излезе с позиция, в която определи действията на ВСС като силови и избирателни.До този момент ИВСС не е реагирал на нито един публичен сигнал за нередности - от случайното разпределение в съда и прокуратурата, през концентрацията на дела при определени магистрати до точещите се с години разследвания и проверки на държавното обвинение.По време на заседанието във вторник членът на съвета Калин Калпакчиев критикува действията на ИВСС: "Имаме един бърз и услужлив инспекторат и главен инспектор, които действат на повикване. Вие обяснявате вашите собствени забави, били сте много заети (визирайки факта, че инспекторатът е забавил внасянето на предложението с над половин година, бел. ред.) Всеки трябва да си върши работата в срок. Няма нито ред мотиви към предложението."Съдебният инспектор Теодора Точкова видимо се засегна от думите му, но без да ги опровергава по същество: "Не е редно да отправяме безпочвени квалификации. Върша си работата както трябва. Действа се обективно и така ще бъде занапред. Не формирайте обществено или медийно отношение към една личност, каквато съм аз. Тази институция трябва да работи. Ако тръгнем с предубеждение и нападки от самото начало резултатите няма да бъдат добри."Междувременно стана ясно, че ВСС подготвя и още една проверка, която е насочена срещу председателя на СРС Методи Лалов. От няколко месеца той моли съвета да го изслуша заради тежките проблеми в администрацията на СРС. Вместо това кадровиците решиха да му изпратят ревизия от звеното за вътрешен одит към ВСС."Не се притеснявам от проверките. Нека ни проверяват. Ние сме най-проверяваният съд в страната", коментира Методи Лалов. Той критикува и работата на ВСС, който досега не е предложил нито едно решение, а само наказания.За офанзивата срещу СГС и СРС има различни възможни обяснения. Първо, главният прокурор неведнъж се е опитвал да прехвърли именно на градския съд отговорността за оправдателните присъди по и без това малкото дела за корупция, които държавното обвинение внася.Действията му съвпадат с непрестанните медийни атаки срещу ръководство на СГС от медиите, обгрижващи интересите на депутата от ДПС Делян Пеевски.И друго - през седмицата в прокуратурата и правосъдното министерство е бил получен за коментари анализът на държавното обвинение, който е изготвен от няколко прокурори от ЕС по настояване на българското правителство. Твърде е вероятно констатациите и предложенията в него да не са се харесали на Цацаров и той да търси не просто начин за прехвърляне на огъня върху съда, но и откровена вендета.И още едно предположение - преди около месец на съдия Тодорова е било разпределено делото срещу сина на бившия собственик на "Техномаркет" Николай Китов, водено за данъчни престъпления. Веригата, която беше придобита от Делян Пеевски, води мащабна съдебна битка със собственика на имотите, в които се помещават магазините - "Глориент", свързано с Китов-старши. В тази война прокуратурата, подобно и на други сюжети до момента, очевидно не е съвсем бизразлична към интересите на депутата от ДПС.Не на последно място атаката на главния прокурор идва няколко месеца преди съдиите от цялата страна да изберат своите представители в следващия състав на ВСС, тъй като мандатът на настоящия свършва през октомври догодина. Конфигурацията на следващата съдийска колегия е важна за Цацаров, защото през нея той ще може да запази контрола над кадруването не само в прокуратурата, но и в съдилищата.В петък магистратите и служителите от СРС се събират на протест пред ВСС. "Когато дойде време съдебната власт и в частност ВСС да решава проблемите на СРС и ние изискваме това от ВСС, ни показват, включително и с участието на прокуратурата, че трябва да мълчим и да не надигаме глава. Показват ни го тези, които са призвани да бранят съдийската независимост. Съдиите и служителите от СРС няма да позволят да се запази това уродливо състояние", се казва в декларацията им. "Капитал" научи, че магистрати обсъждат и други действия във връзка със събитията от последната седмица.Това е добрата новина - опитът на главния прокурор да запази и разшири хегемонията си в съдебната власт със сигурност ще срещне отпор вътре в системата.Лошата е, че случващото се днес силно напомня на събитията отпреди пет години, когато ВСС отново се разправяше с Мирослава Тодорова - тогава не по заръка на главния прокурор, а на вътрешният министър Цветан Цветанов.Именно вторият в ГЕРБ направи възможен избора на Сотир Цацаров за главен прокурор като възложи на дясната си ръка Искра Фидосова кастинга на членове на настоящия ВСС от парламентарната квота. В историята този избор винаги ще остане с култовата реплика на бившия градски прокурор на София към Бойко Борисов "Ти си го избра!". По ирония на съдбата, когато слезе от власт през 2013, Цветанов падна жертва именно на Цацаров.Ето защо, ако има нещо успокояващо в цялата история е максимата, че който се шегува с правото, рано или късно правото ще се шегува с него.


description: "Богът на касапницата" на Ясмина Реза

title: Жестока комедия

maintext:
Илюстрация Увеличаване Автор: Елена Спасова Смаляванеа>
Ясмина Реза е френска писателка и драматург. Родена е в Париж през 1959 г. в еврейско семейство от ирански, руски и унгарски произход. Започва артистичния си път като актриса. Първият й успех в театъра е с пиесата Conversations after a Burial през 1987 г., с която печели награда "Молиер", най-високото драматургично отличие във Франция. Най-значимата й пиеса - "Богът на касапницата" (2011), набира популярност и чрез екранизацията на Роман Полански. Реза е също така автор на осем романа, последният от които - Babylone, излезе тази година.
Пиесата от 2006 г. на популярната френска писателка и драматург Ясмина Реза "Богът на касапницата" е репертоарно попадение за Народния театър. Не само защото разчита на известността на авторката у нас (нейната пиеса "Арт" имаше цели три успешни постановки в столицата, като последната продължава да се играе в Сатиричния театър), но и защото днес, десет години по-късно, тя е още по-актуална.В "Богът на касапницата" нито се пролива кръв, нито някой умира. Всъщност става дума за комедия, която е майсторски написана и в която по законите на жанра всичко тръгва нормално, за да се обърне скоро с краката нагоре. Ситуацията е проста. Две непознати семейства се събират на домашно гости, за да загладят един привидно обикновен конфликт, който може да се случи навсякъде и с всеки – техните момчета са се скарали, като накрая едното е ударило с пръчка другото и му е избило два зъба. Час и половина по-късно (колкото трае представлението) всички следи от учтивост са изчезнали, а родителите са се сдърпали по-лошо и от децата. Оказва се, че проблемът не може да се разреши по възпитан начин. И ако това е смешната страна на нещата, по-тревожната е усещането, че той като че ли изобщо не може да се разреши. Насилието е заразително и в най-безобидните си форми. То просто се случва и е трудно да се проследи кой точно го е предизвикал.Драматургичната гениалност на Ясмина Реза е особено ярко изразена в тази пиеса, отличена с две престижни театрални награди - "Тони" и "Лорънс Оливие". С малко тя успява да внуши много и чрез комедията на един семеен скандал размишлява върху парадоксите и травмите на съвременния свят. Публиката се смее на изгубващите контрол над себе си герои, но ескалиращата истерия между тях прилича на истерията в изгубилия контрол свят, където разделението на "цивилизовани" и "неандерталци" води до една съвсем реална и кървава касапница. Постановката на режисьора Антон Угринов залага на четирима силни актьори, които се оказват и добри "адвокати" на своите персонажи – Владимир Карамазов, Радена Вълканова, Александра Василева и Юлиан Вергов.11, 20, 21 и 23 декември, Народен театър, Камерна зала, 19:00 ч.

fasttext_language: bg


description: Нарушението на дружеството е от 2014 г. заради злоупотреба с господстващо положение

title: ВАС потвърди глоба на "Топлофикация София" за 61 хил. лв.

maintext:
© Надежда Чипева
61881
Върховният административен съд потвърди санкцията на "Топлофикация София" в размер отлв. , която беше наложена на дружеството от Комисията за защита на конкуренцията (КЗК) през май 2014 г. Нарушението, за което на столичната топлофикация тогава беше наложена глоба беше заради злоупотреба с господстващо положение, която може да ограничи конкуренцията между фирмите за топлинно счетводство. Конкретно нарушението на топлофиакция беше за това, че е наложила еднакви цени за минималния пакет на услугата на всички топлинни счетоводители.Производството по казуса беше образувано от КЗК през септември 2013 г., след сигнал на Върховната административна прокуратура. Тогава освен за определянето на цените, топлофикация беше проучвана и за евентуална координация с по-големите участници на пазара на дяловото разпределение при формирането на крайната цена на услугата. В рамките на производството бяха направени проверки и в офисите на няколко фирми за топлинно счетоводство, но до доказателства за координирани действия така и не бяха представени.От анализа на КЗК обаче ставаше ясно, че налагането на еднакви цени на минималния пакет на услугата на различните фирми премахва конкуренцията. "Това засяга благосъстоянието на потребителите, води до по-ниско качество и лишава потребителите от възможността да изберат доставчик на услугата въз основа на цената", се посочваше в решението. Според КЗК налагането на необосновани цени пък поставя топлинните счетоводители в неравностойно положение по отношение на нормата им на възвращаемост.В своето решение ВАС напълно споделя мотивите на КЗК. От там съобщават, че всяко физическо лице, на което са причинени вреди в резултат на нарушението има право на обезщетението. Не е ясно обаче как ще бъдат доказани тези вреди при положение, че става въпрос за наложени минимални цени за вскчки потребители.От "Топлофикация София" коментираха за "Капитал", че в момента топлинните счетоводители сами определят цените си въз основа на собствените си индивидуални разходи. От отоплителното дружество обаче не успяха да посочат от кога се прилага този начин на ценообразуване.


description: Образованието според РISA

title: Затвореният изход от бедността

maintext:
© Надежда Чипева
Министерството на образованието не може да промени семейната среда, обича да казва сегашният ръководител на ведомството Меглена Кунева. Предшествениците й също нямаха смелостта да припознаят като ангажимент огромния проблем с това, че училището е обърнало гръб на една голяма част от българските деца, чиито семейства са от ниските социални слоеве. В случая не става въпрос само за тези, които въобще не са обхванати от системата или бързо изпадат от нея, а те никак не са малко - десетки хиляди всяка година. Изводите от международния тест PISA , чието ново издание излезе тази седмица, доказват, че социално-икономическите фактори определят резултатите на българските ученици. И докато в някои страни се работи активно срещу този проблем, в други, както и в нашата, помръдване няма. Най-бедните деца не получават подкрепа за това, което единствено може да ги извади от капана на бедността и липсата на перспектива - базовите знания и умения, необходими им за пазара на труда.И ако не може да промени семейната им среда, училището е единственото, което може да им покаже, че има изход от нея и че те също притежават способности, които могат да развиват. Но и учителите няма как да се справят сами - те също имат нужда от подкрепа и обучение за работа в непривилегировани общности, както и от адекватно заплащане.Без запълване на тази образователна яма страната няма шанс да се придвижи много напред. Както се посочва и в анализа на PISA, не всичко е въпрос на пари. Успешните примери в други държави доказват, че много по-важно от размера на средствата е те да бъдат вложени умно и с ясна представа какво трябва да бъде постигнато с тях.Устойчиво лошите изводи за България показват, че времето политиците да действат смело отдавна е дошло, дори това да означава протести под прозорците им.


description: Възстановяването на вътрешното потребление движи резултатите в сектора

title: Търговия: Облаците се разсейват

maintext:
Броят на заетите в търговията нараства с двуцифрени темпове.
© ГЕОРГИ КОЖУХАРОВ
Статията е част от класацията на най-динамичните малки и средни компании "Гепард". Поръчайте изданието на хартия или в pdf формат тук или на 02/4615 271 и 02/4615 349. Цена 15 лв. с ДДС и доставка.
37.5% от общите приходи в "Гепард" са от представителите на сектора.
Всички компании в топ 20 имат над 150% ръст на бизнеса си.
Инфографика Топ 20 на най-динамично растящите търговци
Увеличаване Топ 20 на най-динамично растящите търговци
Преглед на оригинала Автор: Капитал Смаляванеа>
Шампиони по брой, шампиони и по приходи. Традиционно представителите на търговията, и най-вече на тази на едро, са най-многочислената група в класацията "Гепард", като съставляват около една трета от всички компании в подреждането. Тази година обаче най-динамичните сред тях са отчели и най-много приходи в сравнение с лидерите по растеж в останалите сектори.При топ 20 на търговците с коли и авточасти оборотът е 395 млн. лв., а 20-те най-бързо разширили бизнеса си измежду останалите търговци имат общи постъпления от над 364 млн. лв. (за сравнение - в топ 20 на секторите "Горива" "Машини и оборудване" съвкупните приходи са от порядъка на по 270 млн. лв.). Общата печалба в топ 20 в търговията на едро и дребно е 17.5 млн. лв., което прави средна за топ 20 рентабилност от 4.8% – т.е. секторът остава сред най-ниско рентабилните. Въпреки това облаците пред бизнеса на търговците напоследък все по-видимо се разсейват.През изминалата година и най-вече през втората й половина вътрешното потребление се превърна в основен двигател на икономиката, а това означаваше и подобрение на резултатите на компаниите, които най-непосредствено работят с домакинствата – търговците на дребно. Това се видя особено отчетливо и в данните на националната статистика за оборотите в сектора. През първата половина на годината те неизменно отчитаха забавяне на приходите в търговията на дребно, като през август беше отбелязан и първият спад на годишна база от 2013 г. насам, последван от още няколко месеца на свиване. След достигането на това своеобразно дъно обаче секторът започна да се оттласква и към края на година записа ръст на продажбите с 2.7%, а през 2016 г. резултатите постепенно се подобряват – според последните публикувани данни към август нарастването е с 5.4% спрямо година по-рано.Разбира се, трябва да се има предвид, че за повишенията тази година влияние оказва и по-ниската база за сравнение от предходната. Ръст, и то реален, обаче идва и по линия на стабилизиралия се пазар на труда и повишаването на доходите, особено в публичния сектор, които стимулират потреблението – тенденции, за които икономисти и анализатори очакват да се запазят и в следващите години, което е добра новина за търговците.В голямата класация "Гепард" попадат общо 424 търговци на едро и 144 на дребно. Те са реализирали близо 37.5% от общите приходи в подреждането на динамично растящите малки и средни предприятия в страната. Ако към групата се добавят и 56-те компании, които търгуват с автомобили и автомобилни части, оборотът на сектора достига почти 42.5% от общия за дружествата в "Гепард". Централизирането на бизнеса в столицата, характерно за общото подреждане, важи с пълна сила и в сектора. В София са базирани 205 от търговците на едро и 79 от ритейлърите.Общият оборот постигнат в сегмента на дребно е 1.58 млрд. лв., а печалбата за годината е 52.96 млн. лв. Средно компаниите от бранша са постигнали 50.64% ръст на приходите си през 2015 г. Броят на служителите им също нараства стабилно – с близо 21% до 9220 души, заети в сектора.При търговията на едро оборотите очаквано са по-високи – 6.43 млрд. лв., а възвращаемостта от бизнеса също е по-добра – общата печалба на растящите компании в сегмента е 331.17 млн. лв. И тук темповете, с които се увеличават заетите, се измерват в двуцифрени стойности – почти 11% (до 12 857 души), което също говори за подобряването на условията за дейност на дружествата. Средният ръст на приходите на търговците на едро в "Гепард" е 55.29%.В топ 20 на най-динамично растящите увеличаването на бизнеса е още по-внушително – средно с над 230%, като общият им оборот е 364.03 млн. лв. За сравнение – 30-те най-големи вериги в България през миналата година са отчели общи приходи от 6.65 млрд. лв. (6% ръст на годишна база), а постъпленията само на лидера "Кауфланд" са 1.487 млрд. лв. (12.46% нарастване спрямо 2014 г.), показват данните от класацията на корпоративните гиганти в страната "Капитал 100".По-малкият размер обаче дава поле за по-голям растеж и търговските дружества от "Гепард" са доказателство за това – през миналата година всички представители на сектора в голямото подреждане са пораснали с по над 15%. Около шейсет са компаниите, които могат да се похвалят с трицифрени темпове на ускорение на бизнеса си, а в челната 20-ица всички гепарди отчитат по над 150% увеличение в оборотите си.Дейността им е разнородна – търговци на едро и на дребно, експортно ориентирани и работещи на вътрешния пазар дружества, дистрибутори на храни, потребителски стоки, химически продукти, машини, оръжия и т.н.През 2015 г. само една компания постига ръст на приходите си от над 1000%. Той обаче е резултат не от реално увеличаване на бизнеса, а от преместването му от едно дружество в друго. Става дума за вносителя и дистрибутор на бързооборотни стоки "Трансимпорт". Фирмата е част от икономическата група "ВМ финанс груп", създадената от издателя на сп. "Мениджър" Васил Мирчев. Портфолиото й е предимно от цигари и алкохол, като сред най-известните марки в него са водката Beluga, уиски Grant’s, Glenfiddich, Tullamore Dew, тютюневите изделия Macanudo, Davidoff, Arnold Andre и др.До 2014 г. дружеството работи самостоятелно, като годишните му приходи са от порядъка на 20 - 30 млн. лв. (най-силното представяне е през 2012 г., когато отчита 33.5 млн. лв. оборот). През 2014 г. бизнесът се свива леко спрямо година по-рано до 21.7 млн. лв., което в годишния доклад за дейността си от компанията обясняват със "загубата на основния ни доставчик в лицето на "Браун Форман". През 2015 г. "Трансимпорт" се влива в друга фирма от "ВМ финанс груп" – "Дайрекс". Нейната дейност в миналото също е била доставка на бързооборотни стоки, като е работела с клиенти от хорека сектора, но през 2010 г. бизнесът реално е преместен в логистичната "Бултранспорт поджистик енд сървисиз", също част от групата. В следващите години приходите на "Дайрекс" значително се свиват и към 2014 г., преди вливането на "Трансимпорт", са 947 хил. лв.След обединението дружеството приема името на по-голямата компания – "Трансимпорт", и приключва 2015 г. с оборот от 18.9 млн. лв. и печалба от 127 хил. лв. Резултатът е по-скромен от постигнатото от самостоятелната "Трансимпорт" година по-рано, но амбициите са за възвръщане и разширяване на позициите – в годишния доклад за дейността си от обединената компания посочват, че очакват ръст на продажбите си през 2016 г. с над 60%.Над половината от дружествата в топ 20 търгуват с хранителни стоки и напитки. Освен лидера в подреждането "Трансимпорт" в този сегмент работят и другите две фирми в челната тройка – класираната на второ място силистренска компания "Бояна" търгува на едро с напитки, а заемащата третата позиция "Марс инкорпорейтед България" специализира в шоколадови изделия и храни за домашни любимци. Всъщност това е местната дъщерна компания на един от световните лидери в бизнеса със сладки изделия – Mars. При създаването й през 1993 г. основната й дейност е свързана с предоставянето на рекламни услуги и извършване на пазарни проучвания, но през 2014 г. започва и директни продажби на продуктите на Mars в страната.В групата на търговците с храни е и компанията "Селект трейд", през която от 2015 г. оперира веригата "Пикадили". След няколко години низходящ тренд на развитие, през които затваряше магазини, през 2016 г. веригата започна да се възстановява и отново отваря обекти. Последните обявени планове за хипермаркети са за софийския мол Paradise Center и за Grand Mall във Варна, като и на двете локации ще замести Carrefour.Сред най-динамично растящите представители на търговията с хранителни стоки е и най-големият български производител на органични зеленчуци и плодове "Гимел", който през миналата година обяви, че ще започне да отдава магазини за здравословна храна на франчайз в България и в Румъния. Тук са и вносителите на месо "Софмил-66", "София маркет" и "Мес комерс", производителят и търговец на растителни масла "Дунав-57" (който е свързан с една от най-динамично растящите земеделски компании – "Първи май"), дружеството "Росина ойл – 1", което бутилира едноименните олио и салатен микс (и което и в миналогодишната класация "Гепард" растеше с трицифрени темпове).Извън доминацията на хранително-вкусовия бранш в топ 20 на най-бързо растящите малки и средни търговци са още дъщерната компания на базираната в Кипър международна дистрибуторска група на химически продукти Interallis – "Глобал галакс", както и русенският търговец и дистрибутор на химически продукти и композитни материали "Инакем солюшънс".Силната за земеделския сектор година помага и на компаниите, които търгуват със селскостопанска техника – така място в класацията намира дилърът на машините с марките New Holland, Lemken и Maschio Gaspardo "Ника 2".Традиционно в подреждането в сектора има и представители на търговията със скрап и метали. Тази година това е софийската "Колектресурс".


description: Мирослав Марков намира собствена бизнес ниша - изработката на бутикови бройки за ревютата на водещи френски марки

title: Храбрите шивачи

maintext:
Илюстрация Увеличаване Автор: Цветелина Белутова Смаляванеа>
256 хил. лв. са приходите на "Монтана манифекчър" за 2015 г., а печалбата е 2 хил. лв.
Стартов капитал
Първоначалната инвестиция в компанията е 50 хил. евро, като тя се възвръща към края на втората година, казва Мирослав Марков. Парите са вложени в шивашки машини, гладачна преса и помещението, в което се помещава цехът им в Монтана. Машините купува на старо от фалирала фабрика на Weinberg. Купува и три микробуса на лизинг, с които готовите модели се превозват до клиента.
Фотограф: Цветелина Белутова
Фотограф: Цветелина Белутова
Илюстрация Увеличаване Автор: Цветелина Белутова Смаляванеа>
Докато превежда от френски по време на преговори между шивашката фабрика на баща му и френските им клиенти, Мирослав Марков присъства на поредната разправия. Французите искат да им бъдат ушити единични бройки за колекции за ревюта, но повечето български шивашки цехове им отказват."Причината е, че за да се шият тези модели, трябва да се наруши целият производствен процес на ишлеме и да се вземат най-добрите шивачки. В такъв момент предприятието е на загуба", казва Мирослав. Тогава му хрумва да пита французинa защо продължава да се обръща към тях, след като му отказват.Оказва се, че този разговор се води с много фабрики по света и навсякъде се опитва да поръча по няколко бройки. Мирослав мигновено вижда бизнес ниша: създава бутиково ателие в Монтана само с добри шивачки, в което да изработва всичките бройки за ревюта - например 300 колекции всеки модел само по пет броя, а не серийно производство. Така преди две години създава фирмата си "Монтана манифекчър".Оттогава работи с водещите френски марки за дрехи като Acote и Cotelac, шили са и за Max Mara. От тази седмица шият и за Givenchy. След като създадат новите си колекции за сезона, фирмите изпращат файл с модела и снимка на "Монтана манифекчър". Шивачките правят кройка, така наречена първа бройка и впоследствие от пет до десет бройки от модел – само в най-малките размери, подходящи за манекенките. След което бус с готовата продукция заминава за Франция."Току-що изпратихме няколко модела за седмицата на модата в Токио", казва Мирослав. "Именно там се случват и най-големите продажби – на тях нашите клиенти Acote и Cotelac успяват да си продадат колекциите на търговци с верига магазини като Peek and Clopenburg. А някои от моделите за колекции, които ние шием, никога не стигат до серийно производство."Марков взима повечето поръчки на двете френски компании, които те преди това разхвърлят между множество шивашки фабрики. Цената на бройка за колекция и ревюта е тройна за разлика от ишлемето – "това е, което ме привлече, че е скъпо платена услуга", казва Мирослав. Към нея прибавя и услугата "изработка на първа бройка" – например за есенно яке клиентите им плащат 130 евро. Следващите седем броя са по 55 евро, докато вече в серийното производство на ишлеме за същото това яке се плаща 18 евро на бройка. Мирослав започва с малко звено от пет шивачки."Всички бяха с опит и много добре познаваха процеса на работа и бяха много учудени, че искам да заема тази ниша, до този момент никой в България не се беше заел да шие само колекции", разказва той. Впоследствие персоналът му се разраства до 30 души. Заплатите с премиите им са около 1000 лв. нето според периода: някои месеци са по-силни, други по-слаби. Март, април и септември са така нареченият мъртъв сезон. В силните периоди някои от тях взимат и по 1400 лв., но като цяло размерът на месечното им възнаграждение зависи от изработеното.Успяват да вземат сравнително нови машини, но на старо от фалиралите Weinberg. Иначе една добра нова права машина за шиене струва 1000 евро. Нова машина за шиене на илици е 60 хил. евро. Използват предимно италиански платове, които са на цена между 15 и 25 евро за един метър. Засега печалбата на фирмата се реинвестира в още машини и по-големи помещения.Мирослав Марков е завършил висше образование комуникации във Франция, където е работил една година в голяма текстилна компания – "опитът от там ми помогна ми да създам необходимите контакти в бранша", казва предприемачът.Според мен с темпото, с което се развива страната ни – макар и бавно, има икономически ръст, скоро няма да сме конкурентоспособни. В момента цената за ушиване на един панталон на ишлеме е 5 евро и 50 цента и това е максимумът, който големите марки дават. С тази цена фабриките успяват да предложат на шивачките максимум 600 лв. заплата. В същото време в Северозападна България нещата започват да се стабилизират и хората вече могат да си намерят по-лека работа за същата заплата. Серийното шиене на ишлеме скоро ще се изнесе от страната ни, именно затова търсех начин да предлагаме по-високо платена и специализирана услуга.Най-ценното, което предлагаме ние и което е с добавена стойност, е, че можем по снимка и скица да изработим кройки и така наречения първи модел. Другото, което много впечатлява бизнес партньорите ни, е, че предлагаме собствен транспорт, което ни прави много гъвкави. С тези услуги ще продължим и занапред. Ще се опитам да създам собствена колекция. Първоначално дрехите ще ги разпространяваме в магазини в Пловдив и Бургас, а впоследствие може би и в София. Но за тази цел трябва да инвестирам в още машини, но този път чисто нови. Планът ми е да стартираме през пролетта. Марката ми е "Лаго ди гарди", което означава "крадливата сврака" и ще се фокусираме върху мъжки и дамски облекла. Ще дам възможност на всичките ми шивачки да предлагат свои модели, те имат собствени идеи.


description: МВР съобщава за петима загинали и 27 ранени, след като композиция с пропан-бутан експлоадира в центъра на селото

title: Хитрино: преди и след взрива

maintext:
© МВР пресцентър
2012 година
Фотограф: Google Street View
Фотограф: МВР пресцентър
Илюстрация 2012 година
Увеличаване 2012 година
Автор: Google Street View Смаляванеа>
Фотограф: МВР пресцентър
2012 година
Фотограф: Google Street View
Фотограф: МВР пресцентър
2012 година
Фотограф: Google Street View
Фотограф: МВР пресцентър
Цистерни с пробан-бутан от влакова композиция, придвижваща се от Бургас за Русе е избухнала тази сутрин в село Хитрино, намиращо се на 20 км северно от Шумен. Към обяд МВР съобщи за петима загинали 27 ранени. От разрушени сгради са били извадени 12 човека, а 40 домакинства са били евакуирани от селото.По свидетелства на местни жители, излъчени от "Нова телевизия", взривът е бил усетен към 5:40 сутринта. Според МВР екипите на пожарната и полицията са били на мястото на инцидента към шест часа.На мястото на инцидента са министър- председателят в оставка Бойко Борисов, зам.-вътрешният министър Красимир Ципов и директорът на пожарната Николай Николов. В ранния следобед на мястото трябва да пристигнат кранове, които да вдигнат обърнатите цистерниПричините за инцидента са все още неясни. Една от версиите е, че влакът е влязъл с прекомерна скорост в района на гарата в селото, което станало причина да дерайлира."Нова телевизия" съобщи, че повечето от пострадалите са настанени в болницата в Шумен, а петима във Военна болница - Варна. Властите отправиха призив за кръводаряване.Композицията е тръгнала от гара "Дружба" в Бургас и е трябвало да достигне до гара "Север" в Русе. Според транспортния министър в оставка Ивайло Московски, тя е отбила през селото, за да пропусне пътнически влак.От прокуратурата съобщиха, че на мястото на инцидента е изпратено цялото ръководство на окръжната прокуратура в Шумен и петима следователи, които са започнали оглед на местопроизшествие и разпити на свидетели. "Установено е, че железопътният транспорт е бил осъществен от частно дружество "Бул Маркет",чийто управител е на мястото на инцидента и ще бъде разпитан. Създадена е организация за изземване на документацията от това дружество от седалището му в гр. Русе,както и от мястото на композирането на влаковата композиция на гара Бургас" съобщиха още от държавното обвинение.По-долу можете да видите снимки от село Хитрино преди взрива и след експлозията.


description: Какво следва за висшите училища от резултатите на рейтинговата система

title: Ректорите за рейтинга

maintext:
Текстът е част от специалното издание "Най-добрите университети в България". То използва данните от Рейтинговата система на висшите училища в България 2016, създадена от консорциум "ИОО-С" в изпълнение на обществена поръчка на Министерството на образованието и науката. Системата подпомага потребителите при избор на висше училище, а в специалното издание на "Капитал" можете да намерите анализ на изводите от рейтинга, както и полезна информация за ключови специалности, университети, студентски обмен и възможности за финансиране на образованието. Изданието може да бъде намерено в дигитален вариант в библиотеката на capital.bg, а в хартиен – в търговската мрежа (OMV, Лукойл, BILLA, Inmedio, Relay, One minute, Lafka – централни обекти) или с онлайн поръчка. Всички текстове по темата можете да откриете тук.
проф. Пламен Бочков, Нов български университет
Фотограф: ЮЛИЯ ЛАЗАРОВА
проф. Виктор Златков, Медицински университет - София
Фотограф: АНЕЛИЯ НИКОЛОВА
проф. Иван Въшин, Тракийски университет - Стара Загора
Фотограф: Капитал
а съжаление финансирането на държавните висши училища от години не следва ръста на БВП, инфлацията и политиката по доходи в нашата страна. Не е достатъчна издръжката, която държавата осигурява за обучението на един студент – около 800 евро, а в ЕС тази сума е 9000 евро. Макар че в проектобюджета за 2017 г. е предвидено ТУ – София, да получи увеличение с около 10% на отпусканата му държавната издръжка спрямо предходната година, това съвсем не е достатъчно и определено инженерното обучение в университета ни ще бъде в състояние на силен недоимък.
Освен за кандидат-студентите рейтингът е ориентир и за ръководствата на университетите, както и за хората, които движат държавните политики във висшето образование. Системата може да послужи на ректорите и деканите да видят кои факултети се справят най-добре в обучението на студенти и в научната си дейност, за да ги стимулират по-активно. Може да им покаже сферите, в които работодателите казват, че ще имат нужда от нови служители през следващите години, за да включат тези специалности в университетските си стратегии. Ректори, с които "Капитал" разговаря, споделят, че вече базират свои решения на данните от рейтинга - например за разширяване на тези специалности, от които бизнесът има интерес, или за допълнително стимулиране на успешни факултети. Някои университетски ръководства обаче настояват за отчитане и на регионалните фактори, и на факта, че реализацията на завършилите в Стара Загора например няма как да е същата като тази в София.Ключът към качество във висшето образование е и в държавните политики, особено във финансирането според резултатите, а не на бройка. Миналата година екипът на предишния министър на образованието и науката проф. Тодор Танев инициира промени, според които тежестта на критериите за качество (програмната акредитация, научната дейност, реализацията на студентите и приоритетът на направлението) във финансирането на висшите училища започна да се увеличава постепенно. От тази година най-малко 25% от субсидията за държавните университети вече трябва да зависи от оценката за качеството им, като този дял трябва да достигне 50% през 2018 г. и 60% през 2020 г.Промяната вече е в Закона за висшето образование, но това е само първата стъпка. Сега трябва да стане ясно как точно се е отразила тази мярка на висшите училища и начинът за определяне на субсидията да бъде прозрачен за всички. Ако Министерството на образованието и науката има волята да наложи тези промени и да устои на лобисткия натиск на някои университетски ръководства, българското висше образование може и да се оттласне от дъното."Капитал" попита няколко български висши училища как използват резултатите от рейтинговата система и отразява ли им се вече промяната в начина на финансиране на държавните университети.проф. Пламен Бочков, Нов български университет: Използваме ги като добър външен поглед към университета. Голяма част от инструментите, които днес рейтингът използва, са въведени в НБУ преди много години - например студентската оценка на преподаването и материалната среда, вътрешните анкети, прегледът на качеството на програмите и т.н. Ценни са ни данни, до които нямахме достъп преди създаването на рейтинга – за заетостта на завършилите студенти, осигурителните прагове, регионалната значимост. От вътрешна гледна точка правим анализ на две равнища – за университета като цяло и по професионални направления. От анализите следват планове за действие и конкретни мерки. Например увеличаваме за поредна година приема в направление информатика, обединихме програмите по публична и бизнес администрация, въведохме професионален бакалавър в туризма.проф. Виктор Златков, Медицински университет - София: Ръководството на Медицински университет – София, е за устойчиво прилагане на рейтинговата система за наблюдение, оценка и класиране на висшите училища въз основа на обективни показатели. Счита, че системата катализира процеси на промяна и конкурентоспособност, необходими за създаване на модерен процес на обучение, нова научна среда и постигане на осезаеми научни резултати. Анализът на сегашната ситуация показва, че само последователното прилагане на модела за поетапно увеличаване на средствата за научни изследвания и иновации води до непрекъснато увеличаване броя на преподаватели и студенти за участие в научни конференции в страната и чужбина. Непрекъснато се увеличава и капацитетът за научни изследвания.проф. Велизара Пенчева, Русенски университет "Ангел Кънчев": Въпреки че има промени в методологията на рейтинговата система, все още не може достатъчно добре да се обхванат в детайли процесите, които се случват в системата на висшите училища. Те са както общи, така и специфични във всеки регион и всеки университет. Резултатите от рейтинговата система на висшите училища използваме като ориентир и основа за съпоставка между нашия университет и останалите висши училища в страната, както и за състоянието на цялата система за висше образование. На тяхна база стимулираме например преподавателите за научни публикации в реферирани издания. Разработваме и развиваме информационни интерактивни системи за работодатели, студенти и алумни, администрирани от кариерния център за подпомагане професионалната реализация на студентите и докторантите.доц. Магдалена Миткова, университет "Проф. Асен Златаров" - Бургас: Рейтинговата система дава изключително полезна информация за всяко висше училище да оцени силните и слабите си страни. Насочихме политиката на университета към подобряване на оценките от програмна акредитация на различните професионални направления и подобряване на индекса на цитируемост от групата индикатори за научните изследвания. Традиционно подобряваме учебната среда и социално-битовите и административните услуги. Има една група индикатори, свързани с реализацията на пазара на труда, върху която трудно бихме въздействали в краткосрочен план, защото са свързани с цялостното икономическо развитие на страната, а и прогнози за бъдещата нужда от специалисти се правят трудно. Все пак се виждат определени тенденции за необходимостта от дадени професионални направления и ние стратегически се насочваме към разширяване на техния капацитет – примерно педагогика.проф. Иван Въшин, Тракийски университет - Стара Загора: Резултатите от приложението на тази система са ориентир за качеството на образование, което дава определено висше училище, и за мястото на това училище сред другите висши училища. Отношението на обществото и на ръководствата на висшите училища към тези резултати е противоречиво. Това се обуславя от множество фактори, един от които е обвързването на начина на финансиране на държавните висши училища с постигнатото качество на образование.В последното издание на рейтинговата система стойността на индикатора "Информационно обезпечаване" Тракийският университет (ТрУ) е пет. В сравнение с другите висши училища е видно, че тази стойност е ниска. Това е основание за вземане на решение за увеличаване на броя на абонаментите за международни бази данни. Друг пример за промяна на политиката на академичното ръководство в контекста на резултатите от рейтинговата система са актуализации в правилата за разпределение на целевата субсидия за научноизследователска дейност. Показателен факт за промяна в политиката на университета е и решението за оптимизиране на обучението в докторските програми – използване на пълния капацитет за докторанти.Медицински университет - Пловдив: Рейтинговата оценка има изключително важно институционално значение и пряко отражение върху статута и финансирането на висшите училища.Критериалните показатели на рейтинговата система повлияват политиката на МУ - Пловдив, и водят до повишаване на неговата конкурентоспособност.Технически университет - София: Наличието на рейтингова система на висшите училища е положителен факт. Тя не е лишена от недостатъци, отделните нейни критерии не са добре балансирани като тежест в общата оценка. Системата се нуждае от още тестване, но изводите, които ни дава, дори и да са малко деформирани, са повод да се размислим за нашето собствено съществуване в образователния свят. Смисълът от университетския рейтинг освен за ориентация на кандидат-студентите е да насочва политиките във висшето образование. За университета ни, това от една страна, метод за сравняване с другите университети и същевременно стимул на преосмисляне на политиката на университета и непрекъснат стремеж за поддържане на рейтинговото му ниво. Според системата успешната кариера е основен критерий за качеството на образованието. Тъй като технологиите в света се развиват много бързо и обхващат не само традиционните, но и нови полета на индустрията, целта на ТУ – София, е да подготвя специалисти, които могат да си намерят работа в различни ниши, включително и сами да отварят нови ниши в бизнеса и науката.проф. Виктор Златков, Медицински университет - София: Оценките от рейтинга се отразяват на финансирането на държавните висши училища и с годините финансирането ще се увеличава на базата на качеството на обучение и научни изследвания, успешната връзка с пазара на труда на завършилите и регионалната значимост на университета. Поради това, че сме на първо място две поредни години в рейтинговата класация за висшите медицински училища в страната, имаме увеличение на субсидията средно с около 1.5 млн. лв. на година, което позволи материално стимулиране на персонала чрез бонуси, увеличаване на работните заплати и други форми на мотивация на преподавателите на университета. По този начин се стимулира и качеството на обучение.проф. Велизара Пенчева, Русенски университет "Ангел Кънчев": Финансирането на висшите училища зависи от държавната политика и приоритетите. Не би следвало резултатите от рейтинга директно да се свързват с финансирането. Базовата субсидия към момента от 693 лв. не е променяна вече шест години и това е една от причините в последно време за финансовите проблеми на висшите училища.доц. Магдалена Миткова, университет "Проф. Асен Златаров" - Бургас: Да, критерият за качество има финансово изражение вече. Това ще се отрази особено силно в бюджета на различните професионални направления за следващата година. Няма да има възможност за прехвърляне на повече от 25% от приходите на печелившо професионално направление към по-слабо.проф. Иван Въшин, Тракийски университет - Стара Загора: Висшите училища получават допълнителни финансови средства на база получена оценка от рейтинговата система. Тези средства са целеви и се предоставят само и единствено на професионалните направления, заели челни позиции. Индикаторите, по които се прави обаче оценка дори в конкретно професионално направление, дават възможност за различни класации, не отразяват обективно качеството на академичната подготовка на студентите и не могат правилно да ориентират кандидат-студентите за избор на висше училище.Технически университет - София: Оценката от рейтинга се отразява на финансирането на държавните висши училища, като тенденцията е този критерий да се засили с годините. Това би трябвало да скъса връзката финансиране според брой студенти, която доведе до масовизация във висшето образование и фокусиране върху количеството вместо качеството, каквато е и политиката на университета. Зпроф. Пламен Бочков, Нов български университет: Много е вероятно, тъй като ясно личи възможността за по-добра непосредствена реализация в конкретна професия. Също така има насищане с икономисти и юристи. Добрата новина е, че в областта на хуманитарните науки, макар и на ниски нива като брой хора, остават качествени кандидати, които успяват да изградят достойни кариери.проф. Велизара Пенчева, Русенски университет "Ангел Кънчев": Възможно е да има отлив от някои специалности, но не ми е познато конкретно изследване, че този отлив е за сметка на специалности от техническите науки, педагогика и медицина. Важно е да се отбележи, че университетите са свързани с развитието на регионите и регионалните потребности от специалисти, затова търсенето на пазара на образователни услуги не трябва да се ограничава. Когато държавата структурира политиката си в областта на висшето образование, на първо място тя трябва да отчита регионалната значимост на университетите и потребностите на региона. Кандидат-студентите не бива да се подценяват, те са информирани добре и дългогодишният ми академичен опит показва, че всяко поколение прави своя осъзнат избор според състоянието и развитието на икономиката и обществото. Разбира се, въпрос на държавна политика е да се прогнозират бъдещи потребности от професии и тези прогнози да стигат до кандидат-студентите, за да бъдат те подпомогнати в избора си.доц. Магдалена Миткова, университет "Проф. Асен Златаров" - Бургас: Факт е, че интересът към педагогическите и медицинските специалности нараства през последните години. Това се дължи по наша преценка на добрите възможности, които съществуват в настоящия момент за професионална реализация на педагогическите и медицинските кадри. Студентите са мотивирани в избора си на тези специалности поради добрите перспективи за кариерно развитие.Медицински университет - Пловдив: Огромният скок в броя на студентите през последните години се дължи на засиления интерес на кандидат-студенти от чужбина. В Медицински университет - Пловдив, се обучават над 5500 студенти от 43 държави от всички континенти на света.


description: Санкцията е за злоупотреба с по-силна позиция при договаряне, веригата ще обжалва решението пред ВАС

title: "Кауфланд" със 157 981 лв. глоба от КЗК

maintext:
© Надежда Чипева
Комисията за защита на конкуренцията наложи имуществена санкция на "Кауфланд България ЕООД енд Ко" КД в размер на 157 981 лв. за злоупотреба с по-силна позиция при договаряне. Сумата е 7% от нетните приходи на "Кауфланд" от продажбата на продуктите - предмет на нарушението, през 2015 г., съобщиха от регулатора.Преписката е образувана по искане на фирма "Кети 94" – Пловдив – производител на спиртни напитки с марките "Кралска водка", "Кралски джин", "Моминска гроздова ракия", "Моминска черешова" и др.Компанията посочва, че е малък производител на спиртни напитки, който продава предимно на българския пазар, че е дългогодишен доставчик на "Кауфланд" и че в момента работи само с тази търговска верига, тъй като другите поставят "тежки условия на работа, които не са изгодни на дружеството".Проблемите между двете дружества започнали през януари 2015 г. при договарянето на условията за новата година. "Кети 94" твърди, че "практиката на "Кауфланд" е всяка година да постига по средно 2% подобрение на бонусите" върху месечния оборот ("за маркетинг, за логистика, финансов, мастър бонус, годишен бонус, както и за договори за развитие в полза на веригата"). Пловдивската фирма не приела увеличението на бонусите, което довело до това, че търговската верига блокирала значителна част от асортимента й. Блокирането продължава до прекратяване на търговските отношения през април 2016 г. от страна на "Кауфланд".В искането си до КЗК пловдивският производител твърди, че работи на загуба, че в резултат на проблемите с веригата закъснява с плащането на дължимия акциз върху спиртните напитки, заради което е санкциониран нееднократно от митница Пловдив. "Кети 94" посочва също, че всички генерирани загуби са приемани като "инвестиция за постоянно партньорство с "Кауфланд", оттук и за постоянен пазар на продуктите на компанията, както и сигурни работни места за работниците на дружеството".В становището си до КЗК "Кауфланд" твърди, че в нито един момент от развитието на отношенията с "Кети 94" не е поставяно изискване пловдивското дружество да не работи с други контрагенти. Търговската верига посочва, че "Кети 94" самостоятелно взема решение да концентрира продажбите си към "Кауфланд" и че "търговските отношения между страните са се развивали винаги при взаимно договорени условия, че провежданите преговори са завършвали с взаимни отстъпки или с параметрите, предложени именно от "Кети 94". В становището до КЗК от "Кауфланд" посочват също, че веригата "никога не е отказвала, напротив, приемала е всяко предложение на "Кети 94" за увеличаване на доставните цени", поради което е "напълно несъстоятелно да се вменява на веригата отговорност за рентабилност или нерентабилност на производителя".Проверката на КЗК установява, че "моделът на поведение на "Кауфланд" е резултат от по-силната позиция на веригата и противоречи на добросъвестната търговска практика". Веригата "необосновано изисква "Кети 94" да намалява доставните си цени и поставя като условия определени годишни ценови параметри". Този модел на поведение е "недобросъвестен спрямо неговия доставчик, уврежда неговите интересите като по-слаба страна при договарянето, както и интересите на потребителите", заключава регулаторът.Според решението "прилаганата система от механизми за определяне на доставните цени се използва от "Кауфланд" за постигане на максимална печалбата за сметка на финансовата загуба за доставчика. Икономическата изгода остава изцяло за търговската верига и не се пренася върху потребителите чрез съответно намаление в крайните продажни цени".От търговската верига изпратиха официално становище по повод решението на КЗК, в което отхвърлят твърдението, че са нарушили закона. "Във връзка с публикуваното на сайта на КЗК съобщение относно решение, с което се налага санкция на "Кауфланд България ЕООД енд Ко КД", заявяваме, че такова до настоящия момент не е връчено на дружеството. Считаме, че не е извършено нарушение, подобно решение е в противоречие на Закона за защита на конкуренцията и ще бъде обжалвано пред Върховния административен съд, след като бъдат спазени всички легислативни правила. Бихме искали да подчертаем, че в работата си прилагаме действащите законови разпоредби", посочват от "Кауфланд".


description: Наличието на повече публични средства е прозорец на възможностите за реформи, за да настигнем по-бързо доходите на средния европеец

title: Хубаво излишък, но какво го правим

maintext:
Бюджетът тази година ще е на излишък за пръв път от началото на кризата.
леко открехнатият прозорец на фискален
комфорт може да се затвори много бързо -
оследните две политически кризи през 2013 и 2014 г. завършиха с по-големи от планираните дефицити, без това да е донесло ползи за икономиката или хората. А и предстои България да поеме председателството на ЕС - добро оправдание да се профукат
Откъде идва плюсът
Бюджетът през тази година беше планиран на минус, но към края на ноември Министерството на финансите отчете рекордните 3.47 млрд. лв. излишък. Което означава, че през декември правителството в оставка разполага с около 1.5 млрд. лв. екстра пари за харчене: един милиард от излишъка отива за саниране, още около 900 млн. лв. ще останат неусвоени, тъй като според източници от управляващите в края на годината държавните финанси ще са на плюс от около 1% от БВП. Така 2016 г. ще е първата, която ще прекъсне седемгодишния период на дефицити, започнал след кризата. Скокът е рязък, защото голяма част от преизпълнението се дължи на еднократни фактори. Като например еврофондовете - миналата година имаше много проекти, които бяха авансирани от бюджета, а тази Брюксел ги плати. Отделно сега се усвояват по-малко европейски фондове, тъй като е началото на новия програмен период.
Някои от предвидените инвестиционни проекти на правителството също не получиха старт, като например магистрала "Хемус". В същото време приходите също са повече от планираните – изпълнението към ноември е 93% от годишния разчет. Част от ръста отново се дължи на еднократни ефекти - допълнителни суми идват от разплащанията в енергетиката (забавеният ДДС там беше от порядъка на 250 млн. лв.), от увеличения акциз на цигарите и от вдигнатите административно минимални осигурителни прагове и минимална заплата.
"Не знаем каква част от по-добрите параметри на бюджетния баланс се дължат на по-бързия растеж и на ръста на заетостта, които също носят и повече приходи", казва Георги Ганев. Той допълва, че излишъкът тази година не е структурен, т.е. едва ли може да се говори за устойчива тенденция. А и следващата година отново е планирана на дефицит, тъй като в нея са прехвърлени отложени разходи от тази.
За пръв път от 2008 г. насам бюджетът ще е на излишък. Икономиката расте с доскоро невижданите 3.5%, а безработицата пада до предкризисните нива. Очакванията за догодина са по-скромни откъм растеж, но пък държавата ще разполага с 3.6 млрд. лв. повече за харчене, и то без да излиза на международните пазари на дълг.И ако доскоро на финансовите министри им се налагаше да цепят стотинката на две, тази година второто правителство на Борисов успя да даде цял милиард за безплатно саниране на блокове. Така от режим на спестяване и хронични дефицити страната много бързо мина в предкризисно разточителство. Наличието на повече публични средства е прозорец на възможностите - реформи, преструктуриране на едрата рамка в публичните финанси така, че да настигнем по-бързо доходите на средния европеец, се правят във времена, когато има пари. За нуждата от промяна говорят и лошите резултати от международния тест PISA за грамотността на българските ученици Не че вече отиващото си правителство на ГЕРБ имаше намерение да прави големи промени, но политическата криза съвсем смали фокуса на партиите до... предстоящите избори. Което вместо дебат на различни визии за употребата им закономерно свежда идеите за разходи до не много повече бакалска сметка.От началото на септември правителството е отпуснало допълнителни средства за близо 1.5 млрд. Най-едрата сума – милиард, е за санирането. Останалото са много, но дребни разходи, разхвърляни из различните ведомства и общините за всевъзможни неща - от повече пари за администрация, през запълване на финансови дупки до откровено пилеене на публичен ресурс. Като например пари за ремонт на стадиони в малки градове или пък 30 хил. лв. за комуникационната кампания на ЕС."Когато държавата се окаже с непредвиден излишък през декември, няма какво да направи за един месец. Въпросът е още когато се разбере, че има скрити фискални буфери, да се започне промяната", казва Лъчезар Богданов от Industry Watch. Той допълва, че когато стартира дадена реформа, обикновено в началото цената е двойна. "Например за деинституционализацията на детските грижи през първите 2-3 години има двойно финансиране, докато се случи преходът."Следващата година обаче също не изглежда да е особено напрегната откъм приходи – по всеобщо мнение те са подценени, а някои разходи са раздути, затова и очакванията са бюджетът през 2017 г. да финишира с по-малък от предвидения минус. Начинът, по който е изготвен, също дава свобода за лавиране в рамките на няколко милиарда. Причината е, че всички големи разходи – парите за военни кораби и изтребители, магистрала "Хемус", оградата с Турция, санирането, се слагат в централния бюджет."Така от общо около 6 млрд. лв. капиталови разходи тази година за 4 млрд. лв. не е ясно за какво точно са. Това дава голяма свобода – кои разходи да направиш и кои не", твърди Георги Ангелов от "Отворено общество". Тази непрозрачност в бюджета дава огромна свобода правителството да харчи без санкцията на парламента. "Може да се ползва като буфер в лоша година, но когато тази сума е твърде голяма, процесът става неконтролируем. Това е и един от проблемите на бюджета за следващата година – всяко правителство може да реши да няма военни проекти и да пренасочи парите за каквото реши друго", допълва икономистътЗа да расте по-бързо, на България са й нужни промени в публичните системи, от които зависи бъдещето й. И тук безспорен приоритет е образованието. То ще формира хората, излизащи на пазара на труда през следващите години. А за промени там също са нужни средства. Въпросът е как се харчат те - дали за ремонти на площадки и басейни или за подобряване на качеството."В средното образование има два съществени проблема. Единият е свързан с учителите – все по-трудно се намират качествени хора, вторият е липсата на механизъм и стимули да се работи с по-проблемните деца. Това не е заложено в модела на финансиране и мениджмънт в момента, а може да се адресира чрез финансови стимули", казва Богданов. Според него може да се отделят средства и за проекти, които осъществяват дългосрочни приоритети с важност за всички, "например газова независимост или реструктуриране на модела в електроенергетиката".В момент на бюджетен комфорт е по-лесно и да се оптимизират тежки и гълтащи милиарди системи като МВР и прилежащи агенции, разплута администрация, губещ железопътен транспорт и енергийни мастодонти. Така полека ще се освободи ресурс за по-ефективни разходи. Предстоящите избори обаче изместват хоризонта в съвсем друга плоскост. При липсата на смислени реформи обаче въпросът за какво се харчат милиардите от излишъка си стои. Както и дали при засилващото се усещане за социално неравенство не е по-добре част от парите да се насочат към пенсионери и социално слаби, вместо да текат към близки до властта строителни фирми. Въпросът е, че подобни разходи струват милиарди. Например искането на Патриотичния фронт за увеличение на минималната пенсия до 300 лв. струва допълнително 1.6 млрд. лв. на година. Отделно рязкото вдигане на минималната пенсия (която се дава на хора, които нямат достатъчно натрупан трудов стаж и са се осигурявали на минимума) ще убие стимула на работещите да внасят осигуровки върху реалния си доход."Проблемът с размера на пенсиите е в самия модел – общо взето, възможността за увеличението им е ограничена до ръста на икономиката и на приходите в бюджета", допълва Богданов."Големият номер при изразходването на излишъка, особено когато е конюнктурен, е да се направи така, че да е ясно, че разходът е временен. Защото, ако дойде по-лоша финансова година, той не може да се свие", казва Георги Ганев от Центъра за либерални стратегии. Според него в такива случаи е по-добра практиката част от излишъка да се разпределя през коледни добавки, което не затваря политиците в капан на поетия ангажимент. "Хората, които се чувстват несправедливо бедни, няма да престанат да се чувстват така. Но поне ще има усещане, че този излишък се е похарчил по-справедливо", допълва той.Междувременнопоредните милиарди.


description: Българските 15-годишни ученици отново са сред най-лошо представящите се в ЕС според последната класация на PISA

title: Образование, което не помага

maintext:
Какво е PISA
Програмата за международно оценяване (PISA) на OECD се провежда на всеки три години сред 15-16-годишни ученици, които в повечето страни са в края на задължителното си образование. Изданието за 2015 г., чиито резултати бяха представени тази седмица, обхваща 72 държави, а фокусът е върху природните науки. Оценяват се и уменията по математика, четивна грамотност, екипна работа и финансова грамотност. Задачите в PISA са ориентирани към мисленето, експериментирането и причинно-следствените връзки.
През 2015 г. най-силни отново са източноазиатските държави. Учениците от Сингапур са на първо място и по трите критерия - четивна грамотност, математика и природни науки. Естония постига огромен успех и е на трето място по природни науки сред всички държави. Финландия продължава да има една от най-добрите образователни системи и се класира на четвърто място по четивна грамотност.
интересът у съвременните ученици няма да се повиши, смята Теменужка Христова, но добавя, че и изискванията при оценяването трябва да се повишат, а преподавателите да получат повече свобода, за да проявят творчеството си. Според Дамяна Грънчарова ключово е промяната да е на всички равнища -
Образованието е сферата, която предопределя представянето на една държава във всички останали. Ако учениците не излизат от училище мислещи и подготвени за живота, почти невъзможно е тази държава да има стабилна и модерна икономика и в нея да живеят удовлетворени хора. Тази седмица се разбра, че българските деветокласници отново са на последните места в ЕС - по четивна грамотност, математика и природни науки. Липсата на решения, които биха могли да променят устойчиво негативната картина, обяснява защо България е на подобни позиции и по конкурентоспособност, иновации и просперитет.Международният тест PISA на Организацията за икономическо сътрудничество и развитие (OECD), чието ново издание с фокус върху природните науки беше представено във вторник, е важен индикатор за състоянието на образователната система. Защото измерва способността на учениците да прилагат на практика това, което са научили в училище, да анализират и интерпретират информация, както и готовността им да се справят в живота. Лошите резултатите на PISA са синоним на неработещо образование, което произвежда бедни и нещастни хора.Резултатите показват, че сред страните от ЕС България е на последно място по четивна грамотност, на предпоследно по математика и на предпредпоследно по природни науки (виж инфографиката). Точките на българските ученици се увеличават леко през последните години, но страната си остава на дъното на класациите. На ниво OECD успехът ни също е под средния и сме в една група с държави като Обединените арабски емирства, Румъния, Турция, Черна гора, Гърция, Кипър, Чили и Уругвай. Българските ученици изостават с около три учебни години от връстниците си в първенеца в класацията - Сингапур, и са с около две по-назад от тези от повечето западноевропейски държави, както и от Словения, Естония и Полша.Близо всеки трети деветокласник в България не достига и минималното второ ниво и по трите предмета, което го прави функционално неграмотен. Средно за страните от OECD този дял е 13%. Като добавим и отпадналите от училище деца ситуацията става още по-тревожна. Функционалната неграмотност е ключов индикатор, защото се отнася до аналитичните умения на учениците. Така над 40% от българските деветокласници не разбират смисъла на това, което четат, и не могат да приложат елементарни математически познания в житейски ситуации. Близо толкова нямат адекватни познания и по природни науки, с които да обяснят или аргументират реални явления.Тези негативни изводи се засилват още повече от факта, че българската образователна система е и с едни от най-силните неравенства между учениците от различни социални слоеве. PISA показва, че ако един ученик идва от по-нисък социално-икономически слой, постиженията му в училище ще са по-лоши. Но докато част от държавите активно работят срещу този проблем и го преодоляват, България почти не помръдва. Шестнадесет процента от разликите в резултатите на българските деветокласници се обясняват с факторите от семейната среда при средно за OECD 13%. За сравнение - този дял в Румъния е 14%, в Естония е 8%, а в Русия – само 7%.За българските ученици от непривилегировани слоеве от обществото е много трудно да се измъкнат от влиянието на средата си. Само 13.6% е делът на тези, които постигат високи резултати въпреки затрудненото си социално-икономическо положение. Средно за всички държави този дял е близо 30%, като начело по този критерий е Виетнам със 75.5% (трябва да се има предвид, че там много деца не ходят на училище, но въпреки това резултатът е показателен).В трите най-добре представящите се по природни науки държави – Сингапур, Япония и Естония, близо половината от учениците от ниските социални слоеве успяват да постигнат високи резултати на изпита. Опитът на тези страни показва, че очевидно има начини да се скъса връзката между лошата семейна среда и ниските резултати в училище - нещо, което България години наред отказва да направи. Тук учениците с най-високи постижения са концентрирани в групи училища, които се представят добре по всички предмети. Тези училища обаче са малки оазиси на фона на голямата мрачна картина и обхващат малък брой ученици, чиито семейства имат възможности да ги изпратят в тях. "Постигането на по-голямо равенство в образованието е не само задължение на социалната справедливост - то е и начин ресурсите да се използват по-ефективно и да се увеличи запасът от умения, които са двигател на икономически растеж", пишат анализаторите на OECD.Ниските резултати на България в PISA отразяват състоянието на българските училища, много от които не са влезли в XXI век. "От една страна са учебниците, в които съдържанието се представя по начин отпреди 20 години. От друга – учителите, които не променят нищо в преподаването на едно съвременно общество, не са в час с времето", изрежда Дамяна Грънчарова, която преподава физика и химия в езиковата гимназия "Акад. Людмил Стоянов" в Благоевград. Според нея е нужна промяна в самата педагогика, защото е отминало "времето на "говорещ" учител, застанал пред дъската, и послушни ученици, "слушащи" 40 минути, без да прекъсват". Остарелите методи на преподаване освен че са неефективни, няма как да доведат и до уменията, които PISA измерва - самостоятелно и аналитично мислене, справяне със задачи от реални ситуации, обяснение и аргументиране."Част от учебното съдържание съдържа много излишни факти и не може да се използва за самостоятелното достигане до изводи и обобщения, а се изисква запомнянето и дословното му възпроизвеждане", казват експерти от Центъра за контрол и оценка на качеството на училищното образование в анализ на постиженията на българските ученици по природни науки в предишните издания на PISA. И обръщат внимание на ключова липса в българските училища - интегрираният подход при изучаването на предметите, който да покаже връзките между явленията и процесите."Системата на оценяване не отговаря на съвременните изисквания", пишат още те, е "моментна, с висока степен на случайност и фокусирана предимно към фактологичното знание и познание, като рядко се оценява способността на учениците да разбират заобикалящия ги свят в цялост". Картината четири години след този анализ е почти същата.Учителката по биология в природо-математическата гимназия "Акад. проф. д-р Асен Златаров" в Ботевград Теменужка Христова смята, че лесният достъп до информация в днешно време може да се отрази и негативно върху учениците. "Във всеки момент могат да влязат в Google от телефоните си и да получат информация за това, което ги интересува, в готов вид - не им се налага да проверяват от няколко източника, да я осмислят, да извадят най-важното, да я разкажат", коментира тя. Точно тук обаче би трябвало да е вече ролята на учителя - да ориентира младежите в морето от информация и да ги насочва как да намерят отговорите, които търсят. Според Теменужка Христова малкото часове по природни науки - особено по химия и физика, също не помагат за изграждане на стабилни знания, няма и достатъчно време за опити, упражнения и решаване на казуси. Преподавателят по природни науки Йордан Ходжев добавя още една причина - всеки тест проверява на първо място доколко учениците са свикнали с неговия формат на изпитване и едва след това нивото на подготовка по съответния предмет. Според Ходжев задачите в учебниците и помагалата, както и учебното съдържание, са били променяни в съответствие с PISA, но процесът протича изключително бавно и липсват обучения на учителите за подобни форми на изпитване."Ясно е, че училището не се справя със своята главна задача - да предаде онези знания и умения, които да подготвят учениците за успешна реализация след завършване на образованието", обобщава Нели Колева, директор "Публични партньорства" във фондация "Заедно в час". То не успява и "да отговори на индивидуалните потребности на учениците и да компенсира езикови, социални, поведенчески дефицити, които пречат на ефективното учене", допълва тя. Според Мария Сендова, специалист "Развойна дейност и оценка на въздействието" във фондацията, "докато дебатът се фокусира върху съдържанието на учебниците, а не върху това какво правят учениците с това съдържание, няма как да очакваме съществена промяна". Тя обръща внимание на това, че образованието е единственият шанс на учениците от ниски социални слоеве да прекъснат спиралата на бедността. Именно те обаче не получават адекватна подкрепа. "До голяма степен това се дължи на липсата на професионална подкрепа за учителите, които работят в тези непривилегировани общности, липсата на достатъчно свобода да търсят индивидуален подход за преодоляване на бариерите, които пречат на учениците им да напредват, цялостна липса на отговорност за това каква е добавената стойност на училището за развитието на децата", коментира Мария Сендова.Идеята на PISA е не просто да класира държавите според резултатите на техните ученици, а да покаже в каква посока трябва да се насочат образователните системи, които имат нужда от подобрение. Посланието на анализаторите от OECD е ясно - успешните страни поставят високи и универсални очаквания към всички ученици, правят учителската професия престижна, така че да привлекат качествени професионалисти, насочват целеви ресурси към ученици и училища, които имат нужда от подкрепа, и имат последователни и дългосрочни стратегии. Изводите от теста показват, че включването на повечето деца в добри детски градини и изграждането на социални (не академични) умения в ранна възраст също помагат за по-високите им резултати след това в училище. Най-добрите образователни системи не селектират учениците отрано в различни училища и профили или ако го правят, гарантират, че четивната грамотност и математиката ще се преподават с високо качество навсякъде.Всичко това съвсем не е въпрос само на пари, какъвто е обичайният аргумент да не се случва нищо в България. PISA всъщност показва, че има държави с по-ниски инвестиции в образованието, където учениците постигат високи резултати, като Естония или Тайван. И обратното - страни с големи разходи в сферата като САЩ, Люксембург и Норвегия не са сред първите места в класацията. "Има граница на разходите, под която не бива да се остава, за да може трудът на работещите в системата да бъде адекватно подкрепен", посочва Нели Колева, но е убедена, че проблемът в България не опира до липса на средства, а до начина, по който те се разходват - непрозрачно и нецелево, често за неефективни обучения на учители или пък за общини с неоптимизирана училищна мрежа.Без модернизация на класните стаив учебниците, в преподаването, у учителите, които трябва да са запознати с новите методични подходи. А Йордан Ходжев извежда на преден план практическото ориентиране на учебното съдържание и осъвременяването на учебната програма.Резултатите на тестовете на PISA, разбира се, не са единственият показател на качеството на образованието. Но това е може би най-влиятелният международен анализ в тази сфера и е реална основа за търсене на смислени политики в сектора. България получи достатъчно основания за това и от тазгодишните данни. Но за целта някой трябва наистина да се разтревожи от ситуацията и да прояви смелост в битката със статуквото, като не бяга от обществено чувствителни теми и постави на първо място целта за оптимално образование на всички деца - все неща, които не са се случвали.


description: Двадесетте най-полезни мобилни приложения за 2016 г.

title: App-ове на годината

maintext:
4/26
Evernote
Популярното приложение за организиране на файлове, документи, бележки и списъци със задачи вече е напълно интегрирано с Google Drive. Evernote позволява добавянето на текстови документи, презентации и слайдове, списъци и таблици директно като прикачен файл или линк от своя Google Drive акаунт, без да се налага да напускате програмата. Линковете са оформени като обекти, на които може да се кликне директно. Приложението остава най-популярният органайзър и можете да го използвате практически за всичко - за запис и споделяне на срещи, за търсене на текст в PDF файлове, за дневник и много други. Но трбява да сте наясно, че има различни нива на абонамент и за да имате всички тези възможности на едно място трябва да плащате най-високата цена - 70 долара на година. Налично е за iOS, Android и Windows Phone.


description: Пътуване във времето над света

title: През очите на НАСА

maintext:
1
2
3
4
5
6
7
8
9
10
11
12
13
14
15
16
17
18
19 Аралско море, 1985 г.
1
2
3
4
5
6
7
8
9
10
11
12
13
14
15
16
17
18
19 Аралско море, 2000 г.
1
2
3
4
5
6
7
8
9
10
11
12
13
14
15
16
17
18
19 Аралско море, 2016 г.
1
2
3
4
5
6
7
8
9
10
11
12
13
14
15
16
17
18
19 провинция Нюфло де Чавес, Боливия, 1985 г.
1
2
3
4
5
6
7
8
9
10
11
12
13
14
15
16
17
18
19 провинция Нюфло де Чавес, Боливия, 2000 г.
1
2
3
4
5
6
7
8
9
10
11
12
13
14
15
16
17
18
19 провинция Нюфло де Чавес, Боливия, 2016 г.
1
2
3
4
5
6
7
8
9
10
11
12
13
14
15
16
17
18
19 езеро Поопо, Боливия, 1985 г.
1
2
3
4
5
6
7
8
9
10
11
12
13
14
15
16
17
18
19 езеро Поопо, Боливия, 2000 г.
1
2
3
4
5
6
7
8
9
10
11
12
13
14
15
16
17
18
19 езеро Поопо, Боливия, 2016 г.
1
2
3
4
5
6
7
8
9
10
11
12
13
14
15
16
17
18
19 Цвенкау, Германия, 1985 г.
1
2
3
4
5
6
7
8
9
10
11
12
13
14
15
16
17
18
19 Цвенкау, Германия, 2000 г.
1
2
3
4
5
6
7
8
9
10
11
12
13
14
15
16
17
18
19 Цвенкау, Германия, 2016 г.
1
2
3
4
5
6
7
8
9
10
11
12
13
14
15
16
17
18
19 Дубай, ОАЕ, 1985 г.
1
2
3
4
5
6
7
8
9
10
11
12
13
14
15
16
17
18
19 Дубай, ОАЕ, 2000 г.
1
2
3
4
5
6
7
8
9
10
11
12
13
14
15
16
17
18
19 Дубай, ОАЕ, 2016 г.
1
2
3
4
5
6
7
8
9
10
11
12
13
14
15
16
17
18
19 провинция Чонкин, Китай, 1985 г.
1
2
3
4
5
6
7
8
9
10
11
12
13
14
15
16
17
18
19 провинция Чонкин, Китай, 2000 г.
1
2
3
4
5
6
7
8
9
10
11
12
13
14
15
16
17
18
19 провинция Чонкин, Китай, 2016 г.
досега
Google Earth представи приложението си TimeLapse , което използва непубликуваниархивни кадри от сателите на НАСА, датиращи от 1985 година насам.То комбинира общо 5 млн. снимки, правени от пет различни спътника. Основната база от изображения идва от спътника Landsat, който извършва наблюдения на Земята от 70-те години на миналото столетие.Видеото позволява приближаване и отдалечаване на картината, а скоростта може да се регулира от бутона под бутона за годината вляво.Аралско морепровинция Нюфло де Чавес, Боливияезеро ПоопоЦвенкау, ГерманияДубай, Обединени арабски емирствапровинция Чонкин, Китай


description: Средствата са по инициативата "Чисто небе 2" на "Хоризонт 2020", а предложения се приемат до 9 март 2017 г.

title: Разработки в авиоиндустрията ще бъдат финансирани с над 55 млн. евро

maintext:
Целта на инициативата е да се разработят чисти технологии за авиационната промишленост, които да бъдат интегрирани в следващите поколения самолети
© Regis Duvignau
В процедурите могат да участват както публични, така и частни организации.
Малко над 55 млн. евро ще бъдат предоставени по инициативата "Чисто небе 2" (Clean Sky 2) на програма "Хоризонт 2020", която е насочена към разработването на революционни чисти технологии в авиационната индустрия. До 9 март догодина предложения се подават по две процедури – за т.нар. основни партньори, които се ангажират дългосрочно с програмата и разработват по-мащабни проекти, и за партньори, които работят по конкретни задачи за определен период от време. За участие могат да кандидатстват както публични, така и частни организации, които имат необходимия финансов и оперативен капацитет.Това са поредните кръгове за финансиране по инициативата "Чисто небе 2", която представлява публично-частно партньорство между Европейската комисия и европейската авиационна индустрия.Кандидатите за основни партньори могат да изберат от седем теми, за които ще бъдат предоставени общо 53.56 млн. евро. Други 1.52 млн. евро ще бъдат разпределени сред партньорите за общо пет дейности, свързани както с изследвания и иновации, така и с координация и подкрепящи дейности.В първата процедура могат да участват компании, консорциуми или клъстери от Европейския съюз (ЕС) или асоциирана към "Хоризонт 2020" страна, както и международни организации с европейско участие. За по-малките проекти кандидати могат да бъдат отделни компании или консорциуми, в които поне една от организациите трябва да е от ЕС или асоциирана страна.И по двете процедури кандидатите трябва да докажат, че разполагат с необходимия оперативен капацитет. За целта те трябва да представят CV на лицата, които ще бъдат основно ангажирани с изпълнението на дейностите по проекта, списък с изпълнени предишни дейности, продукти и услуги в същата област, описание на техническите си възможности (инфраструктура, оборудване, патенти и т.н.).Предложенията трябва да съдържат също график за разпространение на резултатите. Това е във връзка с новите правила на "Хоризонт 2020" за отваряне на данните от изследванията. Целта е да се избегне дублирането на изследванията, както и да се подпомогнат разработките в интердисциплинарните области.Оценката и подписването на споразуменията с избраните кандидати се очаква да стане до осем месеца след крайния срок за подаване на предложения, т.е. до началото на ноември догодина.Програмата "Чисто небе 2" се изпълнява от няколко основни групи участници. Първата са т.нар. лидери (общо 16 на брой), чиято задача е да ръководят програмата през целия й период.Основните партньори се ангажират дългосрочно да осигуряват ключови възможности и техническа инфраструктура. Те се избират чрез конкурс на базата на предложенията, които са направили по периодично обявяваните теми. Участниците с най-добрите предложения стават членове на инициативата и получават финансиране за проекта си. Основните партньори изпълняват определени работни пакети за целия период на програмата.Партньорите се избират чрез покана за представяне на предложения. Тяхната задача е да извършват приложни научни дейности и да правят изследвания по теми, предложени от членовете на инициативата. Проектите на партньорите са с по-малък обхват и продължителност от тези на основните партньори. До момента в "Чисто небе 2" има над 200 партньора."Чисто небе 2" е втората фаза на инициативата "Чисто небе", която се изпълняваше по Седма рамкова програма в предишния програмен период. По нея се разработват технологии, които намаляват използването на гориво, емисиите и нивата на шум. Целта е революционните разработки да се използват в следващите поколения самолети – след 2025 г. Общият бюджет на инициативата е 4 млрд. евро, от които 1.8 млрд. евро са средства по "Хоризонт 2020", а останалите се осигуряват от компаниите в сектора.


description: Главният прокурор Сотир Цацаров внесе в Народното събрание искане за снемане имунитета на народния представител Илия Илиев от ДПС по обвинение за...

title: Цацаров пак поиска имунитета на депутата Илия Илиев от ДПС

maintext: Главният прокурор Сотир Цацаров внесе в Народното събрание искане за снемане имунитета на народния представител Илия Илиев от ДПС по обвинение за изборни престъпления в парламентарните избори през 2014 г. На срещи на предизборния щаб на ДПС в Ямбол през есента на 2014 г. били изготвяни списъци с лични данни на хра от ромската махала, на които да бъдат предлагани между 30 до 50 лева, за да гласуват за Илиев, водач на местната листа. Илиев действал в съучастие с друг кандидат за депутат – Иван Тодоров, пише в съобщението на прокуратурата. Разследването има свидетел, на когото в края на септември 2014г. Илиев е дал 2000 лева, за да склонява роми да гласуват за него. На 5 октомври 2014 г. Илиев лично предложил на 8 души по 20 лева, за да гласуват за него, но после им дал общо 100 лева, съобщава прокуратурата. Илиев е лидер на ромската партия ДРОМ, а това е второто искане на имунитета му през тази година. През март той даде съгласие да му бъде свален имунитета по обвинение за длъжностно присвояване, извършено в периода 2007-2009 г. докато е бил общински съветник от ГЕРБ.


description: От 56 приети закона през последната сесия, само 8 са нови, три от тях са бюджетни

title: Парламентът пак поправя собствената си продукция

maintext:
© Анелия Николова
През седмата сесия на 43-ото Народно събрание
Приети 56 закона и 26 решения;
Проведени - 44 пленарни заседания, три от които – извънредни;
Внесени - 83 законопроекта, 41 - предложени от народни представители; 27 проекта за решения, 22 - от депутати.
Членовете на кабинета са отговорили на 398 въпроса и 6 питания. Сред тях на първо място е финансовият министър Владислав Горанов, отговорил на 69 питания, следван от вицепремиера и вътрешен министър Румяна Бъчварова – 62, Меглена Кунева, вицепремиер и министър на образованието – 32, регионалният министър Лиляна Павлова - 30 и др.
През седмата си сесия 43-то Народно събрание е приело 56 закона, от които едва 8 са изцяло нови, като три от тях са бюджетните закони – Законът за държавния бюджет за 2017г. и законите за бюджета на Националната здравно-осигурителна каса и на Държавното обществено осигуряване.Това се сочи в традиционното официално съобщение на пресцентъра на Народното събрание в края на годината за статистиката на законодателната дейност на парламента, данните за парламентарните питания към отделните министри и най-активните в парламентарния контрол депутати.Което значи, че в периода от 9 август до 22 декември 2016 г. 86 % от законодателната дейност на парламента се състои в поправяне и преправяне на собствената му продукция от нормативни актове. Това всъщност е трайна тенденция в парламентарната практика, която е силно критикувана, доколкото сочи за липса на ясна законодателна визия. Прегледът на законова продукция от последната сесия сочи, че голяма част от законотворчеството носи тежките белези на популизма, нормативна немощ и тенденция за настъпление срещу правата на хората, включително и сред петте нови закона, извън бюджетните, приети през тази сесия.Един от чисто новите е Законът за ограничаване носенето на облекло, прикриващо или скриващо лицето, станал известен като Закон за бурките, в мотивите на който е записано като приоритетна цел "опазването на човешкото достойнство и свободата на личен избор на гражданите от женски пол". Същевременно самият закон предвижда глоби само и единствено за съответните жертви на "подчинено положение на жената" и "неравно третиране по полов признак", които уж трябва да защитава, и по никакъв начин не засяга действията по оказана принуда върху тях. Ако депутатите вярват, че жените са жертви на това третиране, логиката е да наказва онези, които ги принуждават, а не самите жени.Чисто нов е и Законът за противодействие на тероризма, приет въпреки сериозните опасения срещу него, изказани от политици, юристи и правозащитници, че той дава възможност за сериозно, безконтролно и произволно ограничаване на правата и личната свобода на гражданите. Тези опасения по никакъв начин не бяха разсеяни от парламентарната дискусия в комисии и в пленарна зала по време на двете четения на законопроекта.Другите нови закони, приети през тази сесия, са Закон за прилагане на мерките срещу пазарните злоупотреби с финансови инструменти (мотивиран с промяна в европейската правна рамка) и Закон за независимия финансов одит. Чисто нов е и Законът за предоставяне на помощ за изплащане на задължения на "НЕК" ЕАД към АЕЦ "Белене", но този закон не е споменат в прессъобщението на парламента.По-мащабните законопроекти за промяна през изминалата сесия са промени в Административнопроцесуалния кодекс, в Наказателния кодекс, в Закона за защита на класифицираната информация, в Закона за Министерството на вътрешните работи, в Закона за защита при бедствия и т.н.Далеч по-популярна стана обаче поправката в Закона за обявяване на коминустическия режим в България за престъпен, с която бе забранено публичното излагане на комунистически символи, включително произведения на изкуството или, когато не могат да бъдат отстранени – върху тях задължително да се постави обяснителна записка за престъплния характер на комунизма. Законът е мотивиран със "завършване на процеса на декомунизация на страната", включително – "да не се допуска въвеждане в заблуждение на подрастващите за истинската същност и репресиите на режима". Тази поправка в закона роди доста силен международен отзвук, включително и сред евродепутати.Скандално преминаха поправките в Изборния кодекс, които се наложиха буквално седмица преди изборите, след като първо медиите откриха, че заложената методика за изчисляване на резултатите, без да се броят действителните гласове "Не подкрепям никого", нарушава Конституцията. Под обществения натиск бяха коригирани, макар и недостатъчно, ограниченията за гласуващите в чужбина.Броят на приетите закони през последната парламентарна сесия е почти наполовина по-малко от приетите през предходната – 102 закона. Това е логично, доколкото парламентарните страсти през тази есен бяха почти изцяло ангажирани с президентските избори и последвалата политическа криза.Интересни са и неприетите законопроекти, внесени от МС. Сред тях са например изменения и допълнения в Закона за изпълнение на наказанията, чиято цел е изпълнението на предписания на Комитета срещу изтезанията и осъдителни решения на Страсбург. Друг много важен законопроект - за промени в ГПК, предвиждащ мащабни мерки за подобряване на системата за принудителното изпълнение в България, чака в парламента вече година и половина. Това е още по-необяснимо, доколкото иначе всички парламентарни групи правят недвусмислени заявления за необходимостта от реформа на принудителното изпълнение.


description: Производителят Latecoere е доставчик на гиганти в авиацията като Airbus, Boeing, Bombardier и Embraer

title: Френски завод за самолетни части ще има до Пловдив

maintext:
Latecoere е основана преди век. Работи основно за Airbus, но доставя части и за останалите големи в самолетостроенето
© PASCAL DESCHAMPS
Коя е компанията
Latecoere е основана преди век през 1917 г. от Пиер-Жорж Латекоер. До 1950 г. компанията произвежда собствени малки самолети. Впоследствие започва да се занимава с производството на различни части и системи за другите самолетостроители, като в сайта й е посочено, че е участвала във всички по-големи програми на големите в самолетостроенето през последните 30 години. За деветмесечието на тази година проходите на компанията са почти 500 млн. евро и растат с 8.6%. За 2015 г. приходите са били 712.4 млн. евро.
Основните производствени центрове на компанията са във Франция, Чехия, Мексико и Бразилия.
Втора западна компания планира да произвежда части за самолети в България. Френската Latecoere е избрала Пловдив за новото си предприятие. Пролетта и американската Woodward обяви старт на производство на авиокомпоненти. Така след бума на предприятия за авточасти страната вече привлича и доставчиците на Airbus, Boeing и т.н.Новината, че базираната в Тулуза компания Latecoere, която е подизпълнител на производителя на самолети Airbus, иска да строи завод за самолетни части в Пловдив, дойде след среща на френския посланик Ерик Льобедел с кмета на града Иван Тотев. Според съобщението на сайта на общината преговорите се водят от около година, а новата фабрика може да заработи в края на 2017 г. От областната управа и кметството не потвърдиха точното име на компанията инвеститор, както и какъв ще е размерът на инвестицията, като коментираха само, че в производството ще бъдат ангажирани на първо време 200 служители и още 400 на по-късен етап.В стратегията на Latecoere за периода 2017 - 2021 г., публикувана през юли, се вижда, че компанията смята да инвестира 100 млн. евро в производствата си, като се посочва, че смята да открие такова и в България. Нов завод ще бъде има и в Тулуза до стария, като инвестицията там ще е 20 млн. евро.От "Тракия икономическа зона", където ще е заводът, потвърдиха, че става дума именно за Latecoere. Клиенти на базираната в Тулуза компании са големите фирми в самолетостроенето като освен за Airbus тя работи и за Boeing, Bombardier и Embraer.Новото предприятие ще бъде край Пловдив - в "Тракия икономическа зона", където вече работят десетки заводи. "Тракия икономическа зона" обединява шест индустриални парка в района- там работят над 20 000 души в компании като Liebherr, ABB, Schneider Electric, Magna Powertrain и др. Прогнозите за инвестициите през следващите десет години там са за още над 1 млрд. евро, които да отворят нови 30 000 работни места. През последните месеци инвеститорите имат трудности в намирането на служители, затова започват да търсят и от по-отдалечени региони.Договорът с Latecoere за парцел в икономическата зона на Пловдив ще бъде подписан около Нова година.Френската компания има доста широк спектър на производство. По неофициална информация в Пловдив ще прави уплътнения и допълнителни компоненти по вратите на самолетите, като идеята била е с помощта на други подизпълнители да се стигне до етап цялата врата на самолета да се прави в Пловдив.Тази есен компанията е регистрирала две дъщерни дружества в София - "Латекоер България" и "Лателек България". Първата е с капитал от 200 хил. лв., а втората - със 100 хил. лв.В началото на годината беше обявен първият завод за части за самолетите на световни производители като Airbus и Boeing - на американската компания Woodward, която се позиционира в София, до летището и за три години смята да инвестира 9 млн. лв. Цехът е за електромеханични компоненти и възли за сектора. Това ще са различни възли и части, свързани с управлението на горивната система на самолетите и контрола на задвижващите механизми като задкрилките на крилата и опашния сектор. Пред пролетта в предприятието вече работеха малко над 70 души, а при приключването на проекта се очаква броят да достигне 160-190.